stanford-oval/wikipedia huggingface dataset:
Zenga

Bodhidharma Hakuin Ekakun kuvaamana.
Zenga (suomeksi: zen-maalaus) on zenmestareiden tekemää mustemaalausta tai kalligrafiaa. Teos maalataan tavallisesti ohuelle japaninpaperille musteeseen kastetulla siveltimellä. Myös käsiä, sormia ja risuja on käytetty zengan maalaamiseen. Maalaus ilmentää suorasukaisesti maalaajansa henkisen ymmärryksen tasoa, tai pyrkii välittämään katsojalleen zenbuddhalaisen opetuksen. Zenga-maalaus on hyvin korutonta ja pelkistynyttä.
Historia

Zengan voidaan sanoa eriytyneen omaksi japanilaisen mustemaalaustaiteen (sumi-e) haaraksi 1600-luvulla. Se poikkeaa aikaisemmasta Muromachi-tyylistä koruttomuudella ja luonnosmaisuudellaan. Kehitykseen johti aikaisempin zen-taiteen mesenaattien (daimyot ja shōgunit) kiinnostuksen siirtyminen muunlaiseen ilmaisuun, kungfutsealaisten oppineiden ottaessa zenmestareiden paikan vallanpitäjien neuvonantajina. Aikaisemman kysynnän hiipuessa ammattimaiset zen-maalarit ja heidän temppeliateljeensa katosivat hiljalleen. Seurauksena mustemaalauksesta tuli luonteeltaan luonnosmaista, koska tekijät olivat yleensä zenluostareiden apotteja tai pappeja, joilla oli paljon muita vastuita huolenaan. Sisältö valtasi alan ulkoiselta hohdolta, mestareiden lahjoittaessa teoksia oppilailleen opiskeltavaksi.
Tunnettuja zenga-maalareita

Tunnetuimipia zenga-maalareita ovat mm. Fugai Ekun (1568–1654), Hakuin Ekaku (1685–1769), Sengai Gibon (1750–1838), Torei Enji (1721–1792), Nakahara Nantembo (1839–1925), Mokurai (1854–1930), Yamamoto Gempo (1867–1963), Seki Seisetsu (1877–1945), Deiryu (1895–1954), Shibayama (1894–1974) ja Fukushima Keido (1933–), joka on Kioton Tofuku-ji rinzai-zentemppelin apotti.
Kirjallisuutta

Pasanen, Kimmo: Tyhjyys itämaisessa ajattelussa ja taiteessa.  Teos, 2008.  ISBN 978-951-851-152-9.
Stevens, John. Yelen, Alice Rae: Zenga, Brushstrokes of Enlightment.  New Orleans Museum of Art, 1990.  ISBN 0-89494-032-5.
Aiheesta muualla

Reflections on Zenga, Stephen Addiss (englanniksi)
http://www.gitter-yelen.org// (Arkistoitu – Internet Archive)
Antonio Arenas

| Antonio Arenas Merino |
| --- | --- |

Perun presidentti
 3. joulukuuta 1885 – 5. kesäkuuta 1886  
Edeltäjä:  Miguel Iglesias pohjoinen Andrés Avelino Cáceres (etelä)
Seuraaja:  Andrés Avelino Cáceres
Henkilötiedot
Syntynyt: 13. heinäkuuta 1808
Kuollut: 27. joulukuuta 1891
Puoliso:  Antonia Villarreal Carmen Barraza Flores
Antonio Arenas Merino (13. heinäkuuta 1808 – 27. joulukuuta 1891) oli perulainen juristi ja poliitikko. Hän toimi yliopistossa oikeustieteen professorina ja myöhemmin rehtorina. Vuonna 1862 hänet valittiin Liman edustajaksi kongressiin. Hän toimi useissa poliittisissa tehtävissä, kuten ulkoministerinä ja parlamentin puhemiehenä sekä korkeimman oikeuden puheenjohtajana.
Tyynenmeren sodan loppuessa kenraali Miguel Iglesiasin johtama parlamentti allekirjoitti Anconin rauhansopimuksen Chilen kanssa. Kenraali Andrés Avelino Cáceres kannattajineen vastusti tätä ja alkoi vallata maata lähestyen palatsia.  Iglesias luopui vallasta, ja maata johtamaan valittiin perustuslakineuvosto, ja sen johtoon Arenas Antonio. Hän toimi Perun tilapäisenä presidenttinä, valmistaen maata vaaleihin, jotka Caceres sitten voitti.
Anacostia

Anacostia sijaitsee Washington DC:n keskustan kaakkoispuolella.
Martin Luther Kingin mukaan nimetty katu Anacostiassa.
Anacostia [ænəˈkɒstiə] on Yhdysvaltojen pääkaupungin Washingtonin kaupunginosa, joka sijaitsee Anacostia-joen itärannalla pari kilometriä Washingtonin keskustasta kaakkoon. Noin 600 tuhannen ihmisen kaupunginosa on alueen varhaisimpia siirtolaisten asuttamia paikkoja, ja kaupunginosan historialliset korttelit on otettu mukaan National Register of Historic Places -rekisteriin. 1800-luvun puolivälissä Uniontownina tunnettu alue oli yksi ensimmäisistä District of Columbia -hallintoalueen kaupunginosista.
1900-luvun alkupuolella Anacostia oli valkoisten suosima kaupunginosa. Kun 1960-luvulla päätettiin rakentaa kaikki kaupungin uudet julkisesti tuetut asuintalot Anacostiaan, alueesta tuli nopeasti afroamerikkalaisten köyhien ghetto, joka 1980-luvulla oli crack-huumeen myyjien välisen väkivallan riivaama. Vuosituhannen vaihteessa kierre saatiin kääntymään: kun vuonna 1990 alueella tehtiin 450 henkirikosta, vuonna 2012 niitä tehtiin enää 88. Varmaa syytä muutokseen ei tiedetä, mutta merkittävänä vaikuttajana pidetään aborttien sallimista, jolloin ei-toivottuja lapsia syntyi vähemmän ja ihmisten elämäntilanteet näin paranivat. Muita syitä ovat olleet poliisien määrän lisääminen, alueen väestön ikääntyminen ja crack-huumekaupan kannattavuuden huononeminen.
Smithsonian-instituutti ylläpitää kaupunginosassa museota nimeltä Anacostia Community Museum.
Aiheesta muualla

Kuvia tai muita tiedostoja aiheesta Anacostia Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anacostia
Käännös suomeksi
Antti Kivekäs

Antti Kivekäs (26. heinäkuuta 1942 Lahti – 3. maaliskuuta 2012 Lahti) oli suomalainen yritysjohtaja. Hän oli Etelä-Suomen Sanomia julkaisevan perheyhtiön Esan Kirjapainon toimitusjohtaja vuodesta 1982 ja yhtiön hallituksen puheenjohtaja vuodesta 1992. Työuransa Kivekäs aloitti toimittajana, mutta siirtyi pian autoliike K. Y. Lehti Oy:n konttoripäällikön tehtävään, josta kuitenkin palasi 1976 Etelä-Suomen Sanomiin apulaishallintojohtajaksi.
Kivekäs valmistui ekonomiksi Turun kauppakorkeakoulusta. Hänen isänsä oli Ossi Kivekäs.
Angela Daigle-Bowen

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Kultaa | Helsinki 2005 | 4×100 m viesti |  |
Angela Daigle-Bowen (s. 28. toukokuuta 1976) on yhdysvaltalainen pikajuoksija.
Daigle-Bowen voitti 2005 maansa sisäratojen mestaruuden 60 metrin juoksussa. Samana vuonna hän oli Yhdysvaltain 4 x 100 metrin viestijuoksujoukkueessa Helsingin MM-kisoissa, joissa joukkue voitti maailmanmestaruuden.
Ennätykset

100 metrin juoksu: 11,23 (2004)
200 metrin juoksu: 22,59 (2005)
Angela Bowie

Mary Angela ("Angie") Bowie, o.s. Barnett (s. 1949 Kypros) on yhdysvaltalainen malli, näyttelijä, muusikko ja kirjailija. Hän oli vuosina 1970–1980 naimisissa rocktähti David Bowien kanssa.
Bowien perhe asui Kyproksella, missä hänen isänsä työskenteli yhdysvaltalaiselle yhtiölle. Hän opiskeli Yhdysvalloissa, Sveitsissä ja Britanniassa. Hän tapasi David Bowien 1969 ja oli tämän uran alussa yksi merkittävimmistä vaikuttajista.
Angela ja David avioituivat Kentissä 19. maaliskuuta 1970. Angela otti tällöin käyttöön sukunimen Bowie siitä huolimatta, että se ei ollut edes hänen miehensä oikea nimi. Pari sai 30. toukokuuta 1971 pojan Duncan Zowie Haywood Jones. He erosivat 8. helmikuuta 1980, ja Angela meni myöhemmin uusiin naimisiin Drew Bloodin kanssa. Heillä on vuonna 1980 syntynyt tytär Stacia.
Bowie on kirjoittanut elämäkerrallisen teoksen Backstage Passes: Life On the Wild Side with David Bowie. Hän on avoimesti biseksuaalinen.
Aiheesta muualla

Viralliset sivut (Arkistoitu – Internet Archive) (englanniksi)
Anaconda 3: Offspring

| Anaconda 3: Offspring> Anaconda III |
| --- | --- |

Ohjaaja:  Don E. FauntLeRoy
Käsikirjoittaja:   Nicholas Davidoff  David Olson 
Tuottaja:  Alison Semenza
Säveltäjä:  Peter Meisner
Kuvaaja:  Don E. FauntLeRoy
Leikkaaja:  Scott Conrad
Pääosat:   Anthony Green  David Hasselhoff  John Rhys-Davies 
Valmistustiedot
Valmistusmaa:  Yhdysvallat Romania
Tuotantoyhtiö:  Nu Image/Millennium Films
Levittäjä:  Sony Pictures Home Entertainment Netflix
Ensi-ilta:  2008
Kesto:  91 min
Alkuperäiskieli:  englanti
Edeltäjä:  Anacondas: The Hunt for the Blood Orchid
Seuraaja:  Anacondas: Trail of Blood
Aiheesta muualla
IMDb 
Elonet
AllMovie
Infobox OKNimi-testi OK: 
Anaconda 3: Offspring (Anaconda III) on vuonna 2008 valmistunut kauhu- ja toimintaelokuva. Se on Anaconda-elokuvasarjan kolmas osa. Elokuva sai vielä yhden jatko-osan Anacondas: Trail of Blood vuonna 2009.
Elokuvassa palkkatappaja hyväksyy miljardöörin antaman tehtävän. David Hasselhoffin näyttelemä Hammett yrittää pyydystää vaarallisen käärmeen, joka voi mahdollisesti parantaa terminaalivaiheeseen edenneen sairauden.
Näyttelijöitä

| 0 | 1 | 2 |
| --- | --- | --- |
|  David Hasselhoff  | … |  Hammett   |
|  Crystal Allen  | … |  Amanda Hayes   |
|  Ryan McCluskey  | … |  Pinkus   |
|  Patrick Regis  | … |  Nick   |
|  Anthony Green  | … |  Grozny   |
|  John Rhys-Davies  | … |  Murdoch   |
|  Alan O'Silva  | … |  Andrei   |
|  Toma Danila  | … |  Victor   |
Anacondas: Trail of Blood

| Anacondas: Trail of Blood> Anaconda 4: Trail of Blood |
| --- | --- |

Ohjaaja:  Don E. FauntLeRoy
Käsikirjoittaja:  David C. Olson
Tuottaja:  Alison Semenza
Säveltäjä:  Peter Meisner
Kuvaaja:  Don E. FauntLeRoy
Lavastaja:  Vlad Roseanu
Erikoistehosteet:  Lucian Iordache
Pääosat:  Crystal Allen Calien Stanciu Linden Ashby
Valmistustiedot
Valmistusmaa:  Yhdysvallat Romania
Tuotantoyhtiö:  Sony Pictures Home Entertainement
Levittäjä:  Stage 6 Films
Ensi-ilta:  28. helmikuuta 2009 Suomi: 19. elokuuta 2010 (DVD)
Kesto:  89 minuuttia
Alkuperäiskieli:  englanti
Edeltäjä:  Anaconda 3: Offspring
Aiheesta muualla
IMDb 
Elonet
AllMovie
Infobox OKNimi-testi OK: 
Anacondas: Trail of Blood (Anaconda 4: Trail of Blood) on vuonna 2009 tehty Anaconda-elokuvien neljäs osa. Elokuva on jatkoa edellisvuotiselle Anaconda 3: Offspringille.
Näyttelijöitä

| 0 | 1 | 2 |
| --- | --- | --- |
|  Crystal Allen  | … |  Amanda Hayes   |
|  Linden Ashby  | … |  Jackson   |
|  Danny Midwinter  | … |  Scott   |
|  Calin Stanciu  | … |  Alex    |
|  Ana Ularu  | … |  Heather   |
|  Claudiu Bleont  | … |  Armon   |
|  Anca Androne  | … |  Wendy   |
|  Emil Hostina  | … |  Eugene   |
Ammunta kesäolympialaisissa 1976

Montrealissa kesäolympialaisissa 1976 ammunnassa kilpailtiin seitsemässä lajissa.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 50 m pienoiskivääri, makuu | Karlheinz Smieszek  Länsi-Saksa | 599 | Ulrich Lind  Länsi-Saksa | 597 | Gennadi Lušikov  Neuvostoliitto | 595 |
| 50 m pienoiskivääri, asennot | Lanny Bassham  Yhdysvallat | 1162 | Margaret Murdock  Yhdysvallat | 1162 | Werner Seibold  Länsi-Saksa | 1160 |
| 25 m olympiapistooli | Norbert Klaar  Itä-Saksa | 597 | Jürgen Wiefel  Itä-Saksa | 596 | Roberto Ferraris  Italia | 595 |
| 50 m vapaapistooli | Uwe Potteck  Itä-Saksa | 573 | Harald Vollmar  Itä-Saksa | 567 | Rudolf Dollinger  Itävalta | 562 |
| 50 m villikarjuammunta | Aleksandr Gazov  Neuvostoliitto | 579 | Aleksandr Kedjarov  Neuvostoliitto | 576 | Jerzy Greszkiewicz  Puola | 571 |
| Metsästyshaulikko | Josef Panacek  Tšekki | 198 | Eric Swinkels  Alankomaat | 198 | Wieslaw Gawlikowski  Puola | 196 |
| Olympiahaulikko | Donald Haldeman  Yhdysvallat | 190 | Armando Silva  Portugali | 189 | Ubaldesco Baldi  Italia | 189 |
Suomalaiset

| Nimi: | Laji: | Tulos: | Sijoitus: |
| --- | --- | --- | --- |
| Jouko Hietalahti | 50 m pienoiskivääri, makuu | 586 | 41. |
| Jouko Hietalahti | 50 m pienoiskivääri, asennot | 1116 | 43. |
| Jaakko Minkkinen | 50 m pienoiskivääri, asennot | 1137 | 24. |
| Jaakko Minkkinen | 50 m pienoiskivääri, makuu | 583 | 57. |
| Markus Remes | Metsästyshaulikko | 188 | 35. |
| Ari Westergård | Metsästyshaulikko | 191 | 22. |
Aragonian kuningaskunta

Aragonian kuningaskunta oli kuningaskunta Pyreneiden niemimaalla vuosina 1035–1137. Sen alue vastaa suunnilleen nykypäivän Aragonian autonomista aluetta Espanjassa. Vuodesta 1137 Aragonian kuningaskunta oli osa suurempaa valtioliittoa Aragonian kruunua, johon kuului muun muassa Valencian kuningaskunta ja Katalonian ruhtinaskunta. Kruunun kaikilla alueilla oli sama hallitsija, jonka korkein titteli oli Aragonian kuningas. Aragonia ja Kastilia yhdistyivät Espanjan kuningaskunnaksi vuonna 1469.
Historia

Kuningaskunta oli alun perin frankkien alue Jacan kaupungin ympärillä. Se oli liitetty Pamplonan kuningaskuntaan (myöhempi Navarran kuningaskunta) vuonna 925. Aragonian alue erotettiin Navarran kuningaskunnasta vuonna 1035 ja Ramiro I ylensi alueen kuningaskunnaksi.
Córdoban kalifaatin hajotessa sisällissotaan vuonna 1031 Aragonia laajeni etelään valloittaen arabialueita. Pääkaupunki siirrettiin ensin Huescaan vuonna 1095 ja edelleen Zaragozaan vuonna 1118. Vuonna 1285 Aragonian eteläisimmätkin alueet oli vallattu maureilta. Niiden mukana tuli suuri islamilainen väestö. Mahdollisesti jopa 35 % Aragonian väestöstä eli suunnilleen 200 000 oli tuolloin muslimeja. Joillakin alueilla he olivat jopa enemmistönä. Kristityt valloittajat suhtautuivat muslimeihin suvaitsevaisesti. Nämä saivat jatkaa uskontonsa harjoittamista ja hallita itseään šarialain säädösten mukaisesti.
Historia > Aragonian kruunu

Aragonian kuningaskunta antoi nimen Aragonian kruunulle vuoden 1150 personaaliunionissa, jossa olivat mukana Barcelonan kreivi Ramon Berenguer IV ja Aragonian kuningatar Petroliina. Aragonian kuninkailla oli myös Barcelonan kreivin arvonimi ja he hallitsivat alueita Aragoniassa ja Kataloniassa, ja myöhemmin Baleaareilla, Valenciassa, Sisiliassa, Napolissa ja Sardiniassa. Aragonian kruunun kuningas oli paitsi Aragonian alueiden hallinnollinen kuningas, myös Valencian kuningas, Mallorcan kuningas (jonkin aikaa), Barcelonan kreivi, Montpellier’n lordi ja jonkin aikaa myös Ateenan ja Neopatrian herttua. Arvonimet antoivat hänelle ylivallan alueellaan. Arvonimiä vaihdeltiin, kun hävittiin ja voitettiin alueita. Aateliston kuninkaanvastainen Aragonian unioni rajoitti 1200-luvulla kuninkaan valtaa.
Aragonia ja Kastilia yhdistyivät vuonna 1469 ja muodostivat Espanjan kuningaskunnan. Aragonian kruunun instituutiot jatkoivat olemistaan vuoteen 1707, jolloin maan hallintoa yhdenmukaistettiin.
Antonio Pepito Palang

Antonio Pepito Palang SVD (13. kesäkuuta 1946 – 21. huhtikuuta 2021) oli filippiiniläinen roomalaiskatolinen piispa. Hänet vihittiin papiksi 8. heinäkuuta 1972 ja nimitettiin San Jose in Mindoron apostoliseksi vikaariksi sekä Thuburbo Minuksen titulaaripiispaksi 25. maaliskuuta 2002. Piispaksi vihkiminen seurasi 31. toukokuuta. Pääkonsekraattorina toimi Antonio Franco, jota avustivat Warlito Cajandig y Itcuas ja Vicente C. Manuel.
Antonio Ortiz Mena

Antonio Ortiz Mena (16. huhtikuuta 1907 Parral, Chihuahua – 12. maaliskuuta 2007 México) oli meksikolainen poliitikko ja taloustieteilijä.
Mena opiskeli taloustieteitä Meksikon kansallisessa autonomisessa yliopistossa ja toimi vuosina 1952–1958 Meksikon sosiaaliturvalaitoksen johdossa.
Mena toimi Meksikon talousministerinä vuosina 1958–1970, jolloin valtionpäämiehenä oli aluksi presidentti Adolfo López Mateos ja sitten Gustavo Díaz Ordaz. Vuonna 1971 Menasta tuli Latinalaisen Amerikan kehityspankin puheenjohtaja. Hän hoiti tätä virkaa vuoteen 1988 ja toimi sen jälkeen parin vuoden ajan Banamex-pankin johdossa.
Antonio Ortiz Mena kuoli Meksikossa maaliskuussa 2007, jolloin hän oli 99 vuoden ikäinen.
Angelo Scola

Angelo Scola
Angelo Scola (s. 4. marraskuuta 1941) on italialainen kirkonmies. Hän sai vihkimyksensä katoliseksi papiksi 18. heinäkuuta 1970 ja piispaksi 21. syyskuuta 1991. Hän on toiminut Grosseton piispana 1991–1995 ja vuodesta 2002 Venetsian patriarkkana.
Scolasta tuli kardinaali vuonna 2003, ja hän osallistui vuoden 2005 konklaaviin.
Scola oli mukana paavinvaaleissa 2005 ja 2013. Vuonna 2013 hän oli ennakkosuosikki.
Aiheesta muualla

Cardinalrating.com: Angelo Cardinal Scola
Catholic-hierarchy.org: Angelo Cardinal Scola (englanniksi)
Catholic Herald - The men who could be pope: Cardinal Angelo Scola (englanniksi)
Ammunta kesäolympialaisissa 1972

Münchenin kesäolympialaisissa 1972 ammunnassa kilpailtiin kahdeksassa lajissa.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 m vapaakivääri, asennot | Lones Wigger  Yhdysvallat | 1155 | Boris Melnyk  Neuvostoliitto | 1155 | Lajos Papp  Unkari | 1149 |
| 50 m pienoiskivääri, makuu | Ri Ho-jun  Korean demokraattinen kansantasavalta | 599 | Victor Auer  Yhdysvallat | 598 | Nicolae Rotaru  Romania | 598 |
| 50 m pienoiskivääri, asennot | John Writer  Yhdysvallat | 1166 | Lanny Bassham  Yhdysvallat | 1157 | Werner Lippoldt  Saksan demokraattinen tasavalta | 1153 |
| 25 m olympiapistooli | Jozef Zapedzki  Puola | 595 | Ladislav Falta  Tšekkoslovakia | 594 | Victor Toršin  Neuvostoliitto | 593 |
| 50 m vapaapistooli | Ragnar Skanåker  Ruotsi | 567 | Dan Iuga  Yhdysvallat | 562 | Rudolf Dollinger  Itävalta | 560 |
| 50 m villikarjuammunta | Jakov Tšeletšnjak  Neuvostoliitto | 569 | Helmut Bellingrodt  Kolumbia | 565 | John Kynoch  Yhdistynyt kuningaskunta | 562 |
| Metsästyshaulikko | Kondrad Wirnhier  Saksan liittotasavalta | 195 | Jevgeni Petrov  Neuvostoliitto | 195 | Michael Buchheim  Saksan demokraattinen tasavalta | 195 |
| Olympiahaulikko | Angelo Scalzone  Italia | 199 | Michel Carrega  Ranska | 198 | Silvano Basagni  Italia | 195 |
Suomalaiset

| Nimi: | Laji: | Tulos: | Sijoitus: |
| --- | --- | --- | --- |
| Osmo Ala-Honkola | 300 m vapaakivääri, asennot | 1121 | 25. |
| Jaakko Asikainen | 50 m pienoiskivääri, makuu | 589 | 61. |
| Immo Huhtinen | 25 m olympiapistooli | 589 | 13. |
| Immo Huhtinen | 50 m vapaapistooli | 545 | 26. |
| Seppo Irjala | 50 m vapaapistooli | 548 | 19. |
| Esa Kervinen | 50 m pienoiskivääri, asennot | 1134 | 29. |
| Esa Kervinen | 50 m pienoiskivääri, makuu | 583 | 80. |
| Paavo Mikkonen | 50 m villikarjuammunta | 530 | 23. |
| Jaakko Minkkinen | 300 m vapaakivääri, asennot | 1146 | 6. |
| Jaakko Minkkinen | 50 m  pienoiskivääri, asennot | 1132 | 32. |
| Seppo Mäkinen | 25 m  olympiapistooli | 582 | 27. |
| Pekka Suomela | 50 m villikarjuammunta | 545 | 14. |
| Ari Westergård | Metsästyshaulikko | 192 | 12. |
Angelo Rossitto

Bela Lugosi ja Angelo Rossitto (oik.) vuoden 1947 elokuvassa Scared to Death.
Angelo Salvatore Rossitto (18. helmikuuta 1908 Omaha, Nebraska – 21. syyskuuta 1991 Los Angeles, Kalifornia) oli yhdysvaltalainen elokuvanäyttelijä, joka tunnettiin lyhytkasvuisuudestaan.
Rossitto oli 89 senttimetriä pitkä. Hän myi kadulla sanomalehtiä, kun John Barrymore "löysi" hänet ja esitteli ehjääjälle, joka etsi lyhytkasvuista henkilöä. Rossitosta tuli yksi  Hollywoodin käytetyimpiä lyhytkasvuisia näyttelijöitä: hänet nähtiin vuosien 1927–1987 aikana yli 70 elokuvassa. Hän esiintyi muun muassa Tod Browningin elokuvassa Freaks – kummajaiset (1932) sekä elokuvissa Babes in Toyland (1934) ja Simson ja Delila (1949). Useimmissa rooleissaan hän oli kuitenkin avustajan statuksella, ilman mainintaa lopputeksteissä. Niinpä hän sai vain pieniä palkkioita, ja jatkoi sanomalehtien myymistä elannokseen. Hänen viimeinen merkittävä roolinsa oli elokuvassa Mad Max – ukkosmyrsky (1985).
Rossitto kuoli 83 vuoden ikäisenä vuonna 1991.
Aiheesta muualla

Kuvia tai muita tiedostoja aiheesta Angelo Rossitto Wikimedia Commonsissa
Angelo Rossitto Internet Movie Databasessa. (englanniksi)
Anus (täsmennyssivu)

Anus voi tarkoittaa:
Anus, peräaukko
Anus, kylä Yonnen alueella Ranskassa
Anus, Aunuksen karjalasta käytetty lyhenne
Anus, lyhenne American Nihilist Underground Society -seurasta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anus”, voi hakea sivunnimihaulla, laajalla sivunnimihaulla tai tekstihaulla.
Anaconda (Montana)

| Anaconda |
| --- | --- |
 Anacondan pääkatu

 Koordinaatit: 46°8′N, 112°56′W 
Valtio:  Yhdysvallat
Osavaltio:   Montana
Piirikunta:  Deer Lodge
Pinta-ala:  
 – Kokonaispinta-ala:  1 907,6 km²
Korkeus:  1 608 m
Väkiluku (2019):  9 140
 – Väestötiheys:  4,8 as./km²
Aikavyöhyke:  UTC-7 (kesäaika UTC-6)
 
 adlc.us 
Infobox OKVirheellinen NIMI-arvo: 
Anaconda on kaupunki Deer Lodgen piirikunnassa Montanan osavaltion luoteisosassa Yhdysvalloissa. Se on piirikuntansa hallintokeskus. Vuoden 2019 arvion mukaan siellä asui 9 140 asukasta. Vuosina 2010–2019 väkiluku laski 1,7 prosenttia.
Kuvia kaupungista

Anacondan kaupungintalo.
Anacondan keskustaa.
Deer Lodgen piirikunnan oikeustalo.
Club Moderne.
Aiheesta muualla

Kuvia tai muita tiedostoja aiheesta Anaconda (Montana) Wikimedia Commonsissa
Antonio Pappano

Antonio Pappano vuonna 2010.
Antonio Pappano (s. 30. joulukuuta 1959 Epping, Englanti) on kapellimestari ja pianisti. Hänen perheensä muutti Italiasta Englantiin vuonna 1958, ja 13-vuotiaana hän siirtyi perheineen Connecticutiin.
Pappanosta tuli vuonna 1990 Norjan kansallisoopperan ja vuonna 1992 La Monnaien musiikillinen johtaja. Vuodesta 2002 hän on toiminut Covent Gardenin ja vuodesta 2005 Orchestra dell'Accademia Nazionale di Santa Cecilian musiikillisena johtajana. Lisäksi hän on muun muassa avustanut Daniel Barenboimia Bayreuthin musiikkijuhlilla ja Michael Gieleniä sekä toiminut Israelin filharmonisen orkesterin vierailevana kapellimestarina.
Pappano on johtanut Lontoon Covent Gardenissa sijaitsevaa Royal Opera Housea vuodesta 2002. Hänen kautensa päättyy 2023, jolloin hän siirtyy Lontoon sinfoniaorkesterin ylikapellimestariksi Simon Rattlen jälkeen.
Pappano levyttää säännöllisesti EMI-levymerkille. Hänen levytystensä joukkoon lukeutuu tulkintoja Philippe Boesmansin, Jules Massenet'n, Giacomo Puccinin, Giuseppe Verdin ja Richard Wagnerin oopperoista. Hän on myös levyttänyt Hugo Wolfin lauluja tenori Ian Bostridgen kanssa. Hän on naimisissa laulunopettaja Pamela Bullockin kanssa.
Pappano on Royal Academy of Musicin kunniajäsen.
Käännös suomeksi
Anurognathus

| Anurognathus |
| --- | --- |

 Jurakausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Lahko::  Pterosauria
Alalahko::  Rhamphorhynchoidea
Heimo::  Anurognathidae
Suku::  Anurognathus
Laji::  ammoni
Kaksiosainen nimi
 Anurognathus ammoni  Döderline, 1923 
Katso myös
   Anurognathus Wikispeciesissä   Anurognathus Commonsissa 
Infobox OKNimi-testi OK: 
Anurognathus ammoni oli eräs jurakaudella elänyt lentolisko. Siitä tunnetaan vain yksi Solnhofenin kalkkikivestä Baijerista löytynyt luuranko. Luuranko löydettiin vuonna 1923 ja se on ajoitettu 156–144 miljoonan vuoden taakse myöhäiselle jurakaudelle. Anurognathuksen ruumiinpituus oli vain 9 senttimetriä, mutta siipiväli ylsi 50 senttimetriin. Painoa oli vain muutama gramma. Lajilla oli lyhyt pää, jossa oli pienet terävät hampaat, joilla se luultavasti söi pieniä hyönteisiä. Häntä oli surkastunut pieneksi, mutta teki sen lennosta taidokkaamman. Se kuului silti pitkähäntäisten lentoliskojen ryhmään. Sana Anurognathus tarkoittaa ”ilman häntää ja leukaa”.
Wesley Snipes

| Wesley Snipes |
| --- | --- |
 Wesley Snipes vuonna 2018.
Henkilötiedot
Koko nimi:  Wesley Trent Snipes
Syntynyt: 31. heinäkuuta 1962 (ikä 62) Orlando, Florida, Yhdysvallat
Ammatti:  näyttelijä
Puoliso:  April Dubois (1985⁠–⁠1990) Nakyung "Nikki" Park (vih. 2003)
Lapset:  5
Näyttelijä
Aktiivisena:  1986–2010, 2013–
Merkittävät roolit:  Nino Brown (New Jack City) Sidney Deane (Mustat donkkaa tykimmin) Simon Phoenix (Demolition Man) Eric Brooks / Blade (Blade) tohtori Kuolema (The Expendables 3)
Palkinnot
 Image-palkinto 1993 New Jack City  1997 America's Dream Blockbuster Entertainment 1999 Blade Black Reel 2011 Brooklyn's Finest 
Aiheesta muualla
IMDb 
Elonet
Wesley Trent Snipes (s. 31. heinäkuuta 1962 Orlando, Florida) on yhdysvaltalainen näyttelijä ja tuottaja. Hänet tunnetaan muun muassa nimiroolistaan Blade-elokuvatrilogiassa, jossa hän toimi myös taistelukohtauskoordinaattorina. Snipesilla on myös oma tuotantoyhtiö Amen Ra Films.
Näyttelijäura

Snipes aloitti näyttelemisen 23-vuotiaana Villikissat-elokuvassa. Sittemmin Snipes päätyi tekemään televisiorooleja muun muassa Miami Viceen, Hawkiin ja H. E. L. P..